**Iluzia**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am îndrăgostit de umbra

unei adieri de vânt,

care m-a mângâiat peste suflet

în timp de visare...

Aș vrea

să mai pot să mă întorc

cu picioatele pe pământ, dar nu pot,

că-s prea des înșirate

și-s atât de frumoase...

Aceste raze de soare,

care clipocesc în jurul trunchiului meu

ca un pârâu

ca un ocean

ca o șoaptă dulce, în noapte fierbinte,

Când buze moi îmbrățișează respirul...

M-am îndrăgostit

de umbra unui vânt,...

Și nu mai pot vedea în jurul meu

Și nu mai pot auzi

în jurul meu

Și nu mai am carne

în trupul meu...

Și nu mai știu

cine sunt.